Lav et referat af nedenstående tekst:

Tekst:
FC København kan regne med en markant straf, når DBU's disciplinærudvalg på søndag beslutter, hvad de danske mestre skal bøde for den kampafbrydelse, nogle af klubbens tilhængere forsagede i superligakampen mod AaB i starten af marts. Tilskuerne brændte romerlys af i stor stil, og dermed blev FC København-tilhængernes udebaneopførsel for fjerde gang i denne sæson en sag for DBU's disciplinærudvalg, og dermed skal straffen udmåles individuelt. Af samme grund kan FCK også roligt regne med, at straffen overstiger den bøde på 25.000 kroner, klubberne sædvanligvis bliver tildelt ved tredje overtrædelse. - Det ville være ulogisk andet, siger DBU's turneringsleder Peter Ebbesen. - Når vi har meldt ud, at sanktionerne er advarsel første gang, bøde på 10.000 kroner anden gang og 25.000 tredje gang, så ville det være mærkeligt, hvis ikke straffen var hårdere, siger han. Det er ikke mere end en uge siden, FC København blev idømt bødestraffe på henholdsvis 10.000 og 25.000 kroner for balladesag nummer to og tre. De sager stammer begge fra efterårssæsonen. Men når disciplinærudvalget sætter sig ved bordet på søndag, har de meget vidde rammer for, hvordan en eventuel straf skal udformes herunder også fratagelse af point i Superligaen. Tidligere er eksempelvis Herfølge gået glip af bronzemedaljer, fordi de til slut stod og manglede netop de point, DBU havde fratrukket dem. Den sag handlede imidlertid om ulovlige spillere og ikke tilskuerballade. Hvis disciplinærudvalget vælger at skrue bissen på og trække point fra FCK, vil det være første gang, tilskuerballade har fået direkte sportslige konsekvenser for et hold. - Det er aldrig sket, at klubber i dansk fodbold er blevet frataget point for tilskuersager. Når en klub har mistet point, har det handlet om konkurser eller benyttelse af spillere, der ikke har været spilleberettigede, siger Peter Ebbesen.

Referat:
Disciplinærudvalget vil næppe se med milde øjne på den kampafbrydelse, FCK-tilhængerne forsagede i Aalborg.